Γεώργιος Καβουνίδης

Ο Γεώργιος Καβουνίδης του Σπυρίδωνος (Κωνσταντινούπολη, 12 Δεκεμβρίου 1912 - Λονδίνο, 9 Οκτωβρίου 1984) ήταν Έλληνας δημοσιογράφος, νομικός και Γενικός Διευθυντής του Υφυπουργείου Τύπου.
 Βιογραφία 
Γεννήθηκε στην Κωνσταντινούπολη (ειδικότερα στην Κίο της Προύσας).Ελληνικόν who's who, Εκδοτικός Οργανισμός Ελληνικών who's who 1962, σελ. 191 Σπούδασε Φιλολογία , Νομικές και Πολιτικές Επιστήμες στο Πανεπιστήμιο των Αθηνών. Κατά την περίοδο της χούντας υπέστη διώξεις από το καθεστώς.Χρονικό του 20ού αιώνα, Πέθανε ο Γ. Καβουνίδης, Αθήνα 1990, σελ. 1306. Προήχθη σε Γενικό Διευθυντή του Υφυπουργείου Τύπου το 1946.Εγκυκλοπαίδεια Υδρία, τ. 29, σελ. 408.
Εργάστηκε στη Γενική Γραμματεία Τύπου και Πληροφοριών από το 1936 ως την απόλυσή του, το 1968 (σε εφαρμογή των Συντακτικών Πράξεων "περί εξυγιάνσεως των δημοσίων και άλλων υπηρεσιών"Καθημερινή, Πέθανε χθες στο Λονδίνο ο Γ. Σ. Καβουνίδης, 10-10-1984. και αποκαταστάθηκε το 1975, οπότε και συνταξιοδοτήθηκε έχοντας συμπληρώσει 35 έτη υπηρεσίας. 

Ως δημοσιογράφος εργάστηκε στο ειδησεογραφικό πρακτορείο Ασοσιέιτεντ Πρες και στην εφημερίδα "Νιου Γιορκ Χέραλντ Τριμπιούν" ως ανταποκριτής.

Βρέθηκε νεκρός στο ξενοδοχείο "Λότομερ" του Λονδίνου, όπου είχε μεταβεί με σκοπό να επισκεφθεί καρδιολόγο. Πέθανε έπειτα από καρδιακή προσβολή που υπέστη.Απογευματινή, Δεν πρόλαβε τον καρδιολόγο ο Γ. Καβουνίδης, 10-10-1984. 

Για το θάνατό του, έκανε δήλωση ο πρωθυπουργός Ανδρέας Γ. Παπανδρέου, χαρακτηρίζοντάς τον "διακεκριμένο δημόσιο λειτουργό με άψογο δημοκρατικό ήθος".

Κηδεύτηκε στην Αθήνα με δαπάνη του Δημοσίου.

 Παραπομπές 

Κατηγορία:Έλληνες δημοσιογράφοι του 20ού αιώνα